Source: https://www.handbalvolei.ro/steaua-revine-pe-prima-pozitie-csm-bucuresti-urca-pe-podium-constanta-revine-incredibil-in-disputa-cu-dinamo-suceava-si-focsani-inving-pe-iasi-si-vaslui/
Timestamp: 2018-04-21 18:57:22+00:00

Document:
Steaua revine pe prima poziție, CSM București urcă pe podium! Constanța revine incredibil în disputa cu Dinamo, Suceava și Focșani înving pe Iași și Vaslui | Handbal Volei
Home Handbal masculin Intern Steaua revine pe prima poziție, CSM București urcă pe podium! Constanța revine...
Steaua revine pe prima poziție, CSM București urcă pe podium! Constanța revine incredibil în disputa cu Dinamo, Suceava și Focșani înving pe Iași și Vaslui
Se anunța o etapă a 18-a foarte interesantă și așa a și fost, până acum. CSM București a urcat pe podium după ce a învins la Timișoara, 29-26, într-o partidă de sâmbătă, rezultat de care a profitat Steaua. Echipa lui Ovidiu Mihăilă a revenit pe primul loc în clasament după 32-23 cu Făgăraș și are două puncte peste Poli în clasament. Constanța a revenit incredibil în meciul cu Dinamo pentru a scoate un punct, 29-29, iar în partea de jos a clasamentului Suceava și Focșani au obținut victorii foarte importante.
Poli Timișoara a pierdut pentru prima oară în acest sezon pe teren propriu, 26-29 cu CSM București, și coboară de pe prima poziție după doar o etapă. Vicecampioana a controlat disputa de pe Bega începând cu minutul 15, însă jocul se putea aprinde pe final, când Poli s-a apropiat la 24-26 în minutul 52. Bănățenii au irosit însă două atacuri la acest scor, prin Marjanovic și Fenici, și CSM București a reușit să închidă în cele din urmă conturile.
Steaua n-a avut nici cea mai mică emoție cu Făgăraș, deși Marin Vegar, Milos Kostadinovic și Samvel Aslanian nu au jucat, accidentați, iar Stefan Vujic nu a mai evoluat nici el din minutul 15, din cauza unei contuzii. Oaspeții au evoluat slab, fapt de care Steaua a profitat, iar diferența de pe tabelă a crescut rapid. A fost 18-7 la pauză și 24-11 în startul părții a doua, pentru ca la final tabela să indice 32-23 în favoarea Stelei.
Dinamo și Constanța au terminat la egalitate, 29-29, un meci cu o desfășurare incredibilă. Campioana a fost net superioară timp de 35 de minute, a intrat la cabine cu 18-10 și s-a desprins la zece goluri, 21-11, iar din acel moment situația s-a schimbat radical. Constanța s-a trezit din pumni, a profitat de relaxarea gazdelor, a revenit în meci și chiar a preluat conducerea, 29-28, în ultimul minut! Sajad Esteki a salvat un punct pentru Dinamo, iar partida s-a încheiat 29-29, un rezultat ce nu ajută pe niciuna din cele două formații.
Suceava a pus capăt seriei de cinci înfrângeri consecutive în toate competițiile la Iași, acolo unde s-a impus cu 33-27. Un meci în care Poli s-a bătut din nou, așa cum a obișnuit până acum, în ciuda problemelor financiare, dar în care a cedat pe final. Suceava a rezolvat soarta punctelor în ultimele 11 minute, pe fondul unui parțial de 7-2 și rămâne inclusiv în cursa pentru locul 8.
CSM Focșani ține pasul cu Minaur în lupta pentru locul 8 și ajunge la patru meciuri fără înfrângere. Băieții lui Viorel Ciubotaru au trecut de Vaslui cu 21-16 într-o partidă cu nouă eliminări și un cartonaș roșu, după ce la pauză oaspeții conduceau cu 9-8. CSM-ul a preluat inițiativa pe tabelă rapid însă în partea a doua și a obținut victoria în cele din urmă, cu care rămâne la un punct în urma lui Minaur.
Etapa se încheie la Turda, miercuri de la ora 18:00. Rezultatele etapei (click pe scor pentru marcatori) și clasamentul la zi:
Politehnica Iași vs CSU Suceava
HC Odorhei vs HCM Minaur Baia Mare
Previous articleRemiză echitabilă în Polivalentă
Next articleVâlcea pierde teren în cursa pentru locul secund! Romanul s-a impus dramatic la Galați, Brăila trece de Slobozia

References: CSM 
 CSM 
 CSM 
 CSM 
 CSM 
 CSM 

CSM